Buat 1 alinea dalam bahasa Betawi dengan unsur argumentatif.

Pêmikiran sistim politik David Easton kagak têlêpas dari pandangan umum èlmu sosial nyang bêkêmbang wayah diè nyusun tèorinyè padè kurun 1953 ampè 1965. Èra ntu diwarnèin paradigmè èlmu sosial arus utamè nyang bêcorak pungsionalismê. Dalêm pungsionalismê suatu sistim dianggêp ngêmilikin kêcêndêrungan nyiptèin èkuilibrium, adaptasi, amè intêgrasi dalêm gawè struktur-strukturnyè. Tapi, pêndêkêtan Easton êni kurang sêmpurnè buat diaplikasiin sêbagè alat analisis sistim politik di dalêm skalè mikro nyang ngêliputin prilaku politik indipidu amè lêmbaga-lêmbaga nyang kagak sêcarè pormal ngêrèprêsèntasiin suatu pungsi di dalêm sistim politik. Kêkurangan êni lalu dimodipikasi olèh kolèganyè, Gabriel Abraham Almond. Almond (barêng James Coleman), têrutamè ngisi abstraknyè pênjêlasan Easton têntang struktur, pungsi, kapabilitas pêmêrèntah, pungsi pêmêliharèan amè adaptasi, sêrtè dimènsi prilaku wargè nêgarè dalêm kêidupan mikro politik sêari-ari sistim politik. Almond têtêp bêgawè ngêgunèin skèma gêdé sistim politik Easton, tapi ngêlakuin pêndalêman analisis atas lèpêl indipidual di dalêm nêgarè.